Hann kom til dyranna hár og spengilegur og ekki farinn að bogna neitt að ráði . Ber það eiginlega með sér ennþá að hafa verið öflugur íþróttamaður á árum áður , um árabil Íslandsmeistari í badminton og einn brautryðjanda í þeirri íþróttagrein hér á landi . Í Hólminum er talað um að hann hafi smíðað og sett upp fyrsta körfuboltaspjaldið í bænum og á þann hátt unnið að uppvexti körfuboltans ásamt Sigurði Helgasyni , sem kallaður hefur verið faðir körfuboltans í Hólminum . Þetta er Ágúst Bjartmars sem fyrir stuttu varð 86 ára gamall . Sjá viðtal við Ágúst í Skessuhorni sem kom út í gær .